4.3.2022 г.
BG
Официален вестник на Европейския съюз
C 105/3
2.8.
ЕИСК приветства съобщението „По-добро законотворчество“, в което се подчертава, че по-доброто регулиране е ключът за устойчиво развитие.
То не може да се основава единствено на икономическия растеж, а изисква баланс между устойчивите и социалните икономически подходи. 2.9.
Въпреки това няколко законодателни предложения и дебати предвиждат нови задължения за микропредприятия­ та/МСП за докладване (устойчива комуникация на предприятията (4), прозрачност в заплащането (5) и бъдещо предложение за задължение за надлежна проверка).
Тези задължения могат да засегнат пряко или непряко микропредприятията/МСП в резултат на исканията на големи предприятия от веригата за създаване на стойност и представляват разход, като се има предвид, че не разполагат с човешките и финансовите ресурси, за да ги изпълнят, което застрашава тяхната дейност, техния икономически модел и следователно оцеляването им, особено по време на криза. 2.10.
Микропредприятията/МСП обаче постигат насърчаващи, дори по-добри резултати от средните национални стойности и то без ограничения.
ЕИСК призовава законодателството да бъде създавано за 21 милиона европейски микропредприя/МСП, а не за онези 0,2 % по-големи предприятия, като след това се търсят начини за прилагане на неговите принципи за другите, за да се отговори на нуждите не само на ръководителите на предприятия, но и на многобройните им работници.
Освен това ЕИСК призовава да се предлагат постоянно алтернативи на докладването. 3.
Разходи и ползи от мерките за докладване 3.1.
Оценката на разходите и административната тежест от страна на Комисията често е лишена от прозрачност и ощетява микропредприятията/МСП.
Към това се добавят и непреките последици от задълженията по веригата за създаване на стойност, които Комисията се затруднява да изчисли.
Както се посочва в съобщението „По-добро законотворчество“, внесените от Парламента и Съвета изменения рядко са предмет на оценки на въздействието и на тестове за МСП.
И накрая, транспонирането на мерки в националното право понякога е съпроводено с допълнителни разходи. 3.2.
За да се съобразят с тези нарастващи задължения, ръководителите на предприятия нямат друг избор освен самите те да реагират във времето, предназначено за професионалната им дейност, или да се обърнат към външен експертен опит.
Двата метода засягат дейността на предприятието и водят до допълнителни разходи.
В микропредприятията те са пропорционално по-високи, отколкото в големите предприятия.
Освен това ЕИСК предупреждава за увеличаването на мерките за докладване, които въпреки че взети поотделно могат да изглеждат минимални, заедно оказват значително въздействие. 3.3.
В области, в които няма задължение за докладване, обаче се отбелязват добри резултати: множество микропредприятия/МСП, насърчавани от своята професионална федерация или камари, инвестират в кръговата икономика, тъй като в нея виждат полза за своето развитие и репутация (6); човешкото измерение на микропредприятията/МСП улеснява обмена между работодател и работници, което прави разликите в заплащането между жените и мъжете често по-малки, отколкото на национално равнище (7), и др.
Държавите, които са въвели прагове за МСП за някои социални законодателства, съобщават за малък брой жалби, което показва, че тези МСП могат да бъдат изрядни, без да им се налагат обременяващи мерки.
В съответствие със становищата на ЕИСК (8) следва да бъде разгледано определението за МСП. 3.4.
Микропредприятията/МСП, в това число предприятията от социалната икономика са пълноправни участници в кръговата икономика, тъй като предлагат местни услуги, които укрепват социалните връзки, създават работни места, които не подлежат на преместване, и богатства в райони, където няма промишленост и определени обществени услуги, а също и предоставят възможности за търговия и за заетост на уязвими социални групи.
Повече от половината от участниците в дуално обучение се обучават в микропредприятия/МСП, с което се дава възможност за активен принос за заетостта на младите хора.
Техният икономически модел и човешкото им измерение отдават приоритет на прилагане на изкуствения интелект, който остава под контрола на човека, и акцентират върху качеството на живот на работното място и основаното на участието управление. 3.5.
Добавянето на мерки за докладване често се разглежда като несправедлива тежест, която оказва отрицателно въздействие върху тяхната дейност, излага ги на риск да им бъде отказан достъп до обществените поръчки или до финансиране, без обаче да доведе до значителен напредък по отношение на политики, които често самите те са инициирали.
Това натрупване подклажда недоволството срещу Европа, считана за твърде бюрократична и откъсната от действителността. 3.6.
Освен това ЕИСК счита, че социалните и екологичните цели ще бъдат постигнати само като се открият причините за дисбалансите, а не като се увеличават обременяващите изисквания.
(4) (5) (6) (7) (8)
Предложение за директива относно устойчивата комуникация на предприятията [2021/0104(COD)].
Предложение за директива за укрепване на прилагането на принципа за равно заплащане на жените и мъжете за равен труд или за труд с равна стойност чрез прозрачност в заплащането и механизми за контрол на прилагането [2021/0050(COD)].
Пример за занаятчийско предприятие, въвело мерки за кръгова икономика без задължение за прозрачност в Нидерландия: https://www.deb.nl/ondernemersverhalen/slagerij-van-koppen-dacht-na-over-duurzaamheid/ Местните предприятия, ръководени от жени (март 2019 г.): https://u2p-france.fr/sites/default/files/etude_les_entreprises_de_proximite_au_feminin.pdf ОВ C 345, 13.10.2017 г., стр. 15 и ОВ C 81, 2.3.2018 г., стр. 1.